CELEX: 22022D1150
Language: lt
Date: 1647561600000
Title: EEE jungtinio komiteto sprendimas nr. 82/2022 2022 m. kovo 18 d. kuriuo iš dalies keičiamas EEE susitarimo XX priedas (Aplinka) [2022/1150]

2022 7 7   
               
               
                  LT
               
               
                  Europos Sąjungos oficialusis leidinys
               
               
                  L 182/72
               
            
         EEE JUNGTINIO KOMITETO SPRENDIMAS nr. 82/2022
         2022 m. kovo 18 d.
         kuriuo iš dalies keičiamas EEE susitarimo XX priedas (Aplinka) [2022/1150]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2021 m. birželio 10 d. Komisijos įgyvendinimo reglamentas (ES) 2021/941, kuriuo nustatoma speciali sunkiųjų transporto priemonių, sertifikuotų kaip specialiosios transporto priemonės, bet taip neužregistruotų, identifikavimo procedūra ir atsižvelgiant į tas transporto priemones patikslinamas gamintojo vidutinis metinis savitasis išmetamo CO2 kiekis (1);
                  
               
                     (2)
                  
                  
                     remiantis 2021 m. gruodžio 10 d. EEE jungtinio komiteto sprendimu Nr. 398/2021, Reglamentas (ES) 2019/1242 netaikomas Lichtenšteinui;
                  
               
                     (3)
                  
                  
                     todėl EEE susitarimo XX priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XX priede po 21azkc punkto (Komisijos deleguotasis reglamentas (ES) 2021/1430) įterpiamas šis punktas:
            
                        „21azkd.
                     
                     
                        
                           32021 R 0941: 2021 m. birželio 10 d. Komisijos įgyvendinimo reglamentas (ES) 2021/941, kuriuo nustatoma speciali sunkiųjų transporto priemonių, sertifikuotų kaip specialiosios transporto priemonės, bet taip neužregistruotų, identifikavimo procedūra ir atsižvelgiant į tas transporto priemones patikslinamas gamintojo vidutinis metinis savitasis išmetamo CO2 kiekis (OL L 205, 2021 6 11, p. 77).“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2021/941 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2022 m. kovo 19 d., jei pateikti visi pranešimai pagal EEE susitarimo 103 straipsnio 1 dalį (*), arba 2021 m. gruodžio 10 d. EEE jungtinio komiteto sprendimo Nr. 396/2021 (2) įsigaliojimo dieną, arba 2021 m. gruodžio 10 d. EEE jungtinio komiteto sprendimo Nr. 398/2021 (3) įsigaliojimo dieną, iš šių datų pasirenkama vėlesnė.
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. kovo 18 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 205, 2021 6 11, p. 77.
         
            (*)  Konstitucinių reikalavimų nenurodyta.
         
            (2)  Dar nepaskelbta Oficialiajame leidinyje.
         
            (3)  Dar nepaskelbta Oficialiajame leidinyje.